Loblaw kompaniyasiga qarshi boykot (2024)

2024-yil 1-mayda Kanadaning Loblaw oziq-ovqat supermarket tarmogʻiga qarshi bir oylik boykot boshlandi. Boykot Reddit hamjamiyati r/loblawsisoutofcontrol tomonidan uyushtirildi va keyinchalik Loblawga qarshi boykotlar narxlarni koʻtarilishi sabab butun mamlakat boʻylab tarqaldi.

Boykot kanadalik isteʼmolchilarni Loblawga tegishli doʻkonlarda xarid qilishdan voz kechishga va uning oʻrniga mahalliy doʻkonlardan mahsulot sotib olishga chaqirish orqali Loblawga oziq-ovqat narxlarini pasaytirish va Kanada oziq-ovqat mahsulotlarini sotish qoidalariga boʻysunishi uchun bosim oʻtkazish maqsadida qilingan.

Tarixi 
Loblaw Kanadadagi eng yirik supermarketlar tarmogʻi boʻlib, Loblaws, Atlantic Superstore, Joe Fresh, No Frills, No Name, Presidentʼs Choice, Shoppers Drug Mart, Dominion Stores va boshqa shu kabi bir qancha doʻkon va brendlarga egalik qiladi. 2020-yillar boshida inflyatsiyaning oʻsishi batijasida tarmoq katta foyda olishni boshladi, buni 2022-yilning uchinchi chorak natijalarida oʻtgan yilga nisbatan foydaning 30% ga oshganidan ham bilsa boʻladi. Loblawning keyingi chorakdagi foydasi oziq-ovqat narxlarining bir vaqtning oʻzida katta miqdorda koʻtarilishi ortidan oshdi. 2022-yil oxirida Dalhousie Universiteti tomonidan oʻtkazilgan tadqiqot shuni koʻrsatdiki, Loblawning yilgi daromadi boshqa ikkita yirik tarmoq boʻlmish Metro va Sobeysning oʻrtacha yillik foydasi qoʻshilmasidan ham yuqoriroq boʻlgan. Bu holat tanqidchilar tomonidan „oziq-ovqat narxi soʻnggi 40 yilda eng tez sur’atda oshib borayotgan bir paytda ular foyda koʻrayotdganligi“ „ochkoʻzlik“da ayblanan. Tadqiqot Loblawning soʻnggi besh yildagi oʻrtacha va individual yillik koʻrsatkichlarini ham oʻz ichiga olgan edi.

2024-yil fevral oyi boshida Loblaw „pandemiyadan foydalanib qolish va ochkoʻzlik“ ayblovi bilan tergov qilinishi soʻralgan onlayn petitsiya yaratildi va 100 000 dan ortiq imzo toʻpladi.

Boykot 
2023-yil oktyabr — noyabr oylarida Ontario shtatining Milton shahridan boʻlgan ruhiy kasalliklar shifokori Emily Johnson r/loblawsisoutofcontrol nomli Reddit hamjamiyatini tashkil qildi, va hamjamiyat qisqa vaqt ichida minglab Kanadaning oziq ovqat doʻkonlaridagi, xususan, Loblawsdagi narxlardan norozilarni oʻziga jalb qila boshladi. 2024-yil yanvar oyida Loblaws oʻz doʻkonlarida muddati oʻtishiga oz qolgan oziq-ovqat mahsulotlarini sotish uchun chegirmali narxlarni sezilarli tushirgandan soʻn hamjamiyat tezlik bilan mashhurlikka erishdi va 2024-yilning may oyi davomida Loblawga qarshi boykot kampaniyasini tashkil qila boshladi. Oy soʻnggiga kelib, harakat Kanadadagi xaridorlar orasida mashhurlikka erishdi va Reddit hamjamiyati boykot boshlanganidan keyin 60 000 dan ortiq aʼzoga koʻpaydi.

2024-yil 1-mayda Loblaw va uning tarmoqlariga qarshi keng qamrovda boykot boshlandi. Boykot kanadalik isteʼmolchilarni Loblawga tegishli boʻlgan oziq-ovqat doʻkonlarida xarid qilishdan tiyilishga, uning oʻrniga kichik biznes boʻlmish mahalliy doʻkonlardan harid qilishga chaqirdi. Boykotning maqsadi Loblawga oziq-ovqat narxlarini 15 foizga pasaytirishi uchun bosim oʻtkazish va Kanadaning oziq-ovqat mahsulotlarini sotish qoidalarini imzolashiga majbur qilishdan iborat edi.

Boykot boshlangan kuni Loblaw 2024-yilning birinchi choragida 13.58 milliard dollar sotuvning 459 million dollari sof foyda boʻlganligi, bu miqdor otgan yilga solishtirganda foydaning 9,8% ga va sotuvning 4,5% ga oshganini maʼlum qildi.

„Loblawsdan oʻgirlash kuni“ 
2024-yil aprel oyi oʻrtalarida Toronto va Atlantik Kanadada 2024-yil 12-may sanasi „birinchi yilgi Loblawsdan oʻgʻirlash kuni“ boʻlishiga doir anonim plakatlar joylashtirildi. Plakatlarga qoʻshimcha ravishda Loblawga tegishli doʻkonlarning bir nechta logotiplari joylashtirilgan. Reddit guruhi tashkilotchilari afishalar ularning boykotiga aloqasi yoʻqligini ochiq eʼlon qildi.

Taʼsir 
Boykotning dastlabki ikki kunida kanadaliklar Loblaw doʻkonlari atrofida doimgidan kamroq tirbandlik koʻrganini taʼkidlashdi, baʼzi videolarda Loblaw tomonidan boshqariladigan doʻkonlarning deyarli boʻsh toʻxtash joylari koʻrsatilgan.

Boykotning boshida Loblaw uni tashkil qilishda ishtirok etganlar bilan bogʻlanishga harakat qildi. 2024-yil 3-mayda r/loblawsisoutofcontrol yaratuvchisi Johnson Loblaw kompaniyasining bosh direktori va prezidenti Per Bank bilan uchrashib, u bilan „xaridorlarning tashvishlari va savollari“ bilan oʻrtoqlashgan.

Manbalar 

2024-yil may oyida sodir boʻlgan voqealar